Diusberis
Diusberis (angl. Dewsbury) – miestas Jungtinėje Karalystėje, vidurio Anglijoje, Vakarų Jorkšyro grafystėje, į pietus nuo Lidso (priklauso jo aglomeracijai), prie Kalderio upės. Geležinkelio stotis, keliai jungia su Lidsu, Veikfildu, Bredfordu, Hadersfildu. Metalo apdirbimo, tekstilės (vilnonių audinių), mašinų, chemijos pramonė. Veikia meno ir technikos koledžai. Yra XVIII a. bažnyčia (su IX a. drožiniais), XIX a. rotušė.